open-index/open-wikipedia-markdown huggingface dataset:
Κλειδί Βοιωτίας

thumb|Άγιος Κωνσταντίνος εξωτερικά.
thumb|Άγιος Κωνσταντίνος εσωτερικά.
Το **Κλειδί** είναι χωριό της Στερεάς Ελλάδας στην Περιφερειακή Ενότητα Βοιωτίας, κοντά στον Ασωπό ποταμό και σε υψόμετρο 220 μέτρα. Αποτελεί τοπική κοινότητα του Δήμου Τανάγρας και έχει πραγματικό πληθυσμό 301 κατοίκους, σύμφωνα με την απογραφή του 2011. Από το 1997 έως το 2010 μαζί με τον Άγιο Θωμά, τα Οινόφυτα και τμήμα του Δηλεσίου αποτελούσαν τον Δήμο Οινοφύτων.

Στην περιοχή του βρίσκεται η Μονή *Η Μήτηρ του Ηγαπημένου*, δίπλα από το εξωκλήσι του Αγίου Κωνσταντίνου.

## Τοπικές Πανηγύρεις
* Αγίου Ιωάννου του Θεολόγου (κεντρικός ναός του χωριού) - 26 Σεπτεμβρίου
* Αγίου Κωνσταντίνου (ξωκλήσι) - 21 Μαΐου

## Ιστορικά στοιχεία
Στη περιοχή Καστρί (λόφος Αγίου Κωνσταντίνου) έχει εντοπισθεί μυκηναϊκός οικισμός, όπου έχουν ανασκαφεί οικοδομικά κατάλοιπα και τάφοι.

Στις 5 Απριλίου 1867 υπογράφηκε πρωτόκολλο μεταξύ του υπουργού των εξωτερικών της Ελλάδος Χαριλάου Τρικούπη και της Οθωμανικής πρεσβείας, όπου το Κλειδέτι (Κλειδί) μαζί με τα χωριά Κρίσπι, Μπάσαρα, Μάδαρα (Μαδαρό) και Μπράτσι εξαγοράζονται από το ελληνικό δημόσιο με το ποσό των 360.000 δραχμών το 1868. Σύμφωνα με τη συμφωνία τα πέντε χωριά πωλήθηκαν το 1834 στον Ρώσσο υπήκοο Ζαχαρία Ζαχάρωφ και κατόπιν μεταβιβάσθηκαν στους κληρονόμους του Ισμαήλ Μπέη και της Σαϊδά Χανούμ.

Με Β.Δ. της 31 Μαρτίου 1909, συστάθηκε επιτροπή για τη μελέτη τοπωνυμιών της Ελλάδας, υπό την προεδρία του Νικολάου Πολίτη. Για το Κλειδέτι, η επιτροπή γνωμοδότησε ότι δεν υπήρχε λόγος μετονομασίας σε *Νέα Τανάγρα* (απόφαση που είχε πάρει το κοινοτικό συμβούλιο Κλειδετίου), αφού το χωριό δεν έχει τίποτα κοινό με την Τανάγρα ούτε είναι το κοντινότερο προς την αρχαία ομώνυμη πόλη.

## Διοικητικές μεταβολές
Το Κλειδί αναφέρεται επίσημα, μετά την Επανάσταση του 1821, με την παλιά του ονομασία *Κλειδέτι*  το 1845 να προσαρτάται στο δήμο Τανάγρας. Το 1912 ορίστηκε έδρα της ομώνυμης νεοϊδρυθείσας κοινότητας και το 1927 μετονομάστηκε σε Κλειδί. Σύμφωνα με το πρόγραμμα «Καλλικράτης» αποτελεί την κοινότητα, που ανήκει στη Δημοτική Ενότητα Οινοφύτων του Δήμου Τανάγρας και σύμφωνα με την απογραφή 2021 απογράφησαν 301 κάτοικοι ενώ με αυτήν του 2011 είχε 368 κατοίκους.

*Δείτε επίσης:* Κοινότητα Κλειδιού

## Πληθυσμιακές μεταβολές

Μέχρι και τη καταγραφή το 1879 η καταμέτρηση των κατοίκων γίνεται από κοινού για τους οικισμούς του Κλειδετίου & των Σκούρτων.

Έτος - κάτοικοι

## Παραπομπές


Κατηγορία:Χωριά της περιφερειακής ενότητας Βοιωτίας
Κατηγορία:Δήμος Τανάγρας
Κατηγορία:Αρβανιτοχώρια της Βοιωτίας
Σπύρος Παπαδόπουλος

Ο **Σπύρος Παπαδόπουλος** (Πειραιάς, 9 Μαρτίου 1955) είναι Έλληνας ηθοποιός και παρουσιαστής τηλεοπτικών εκπομπών.

## Παρουσίαση
Από τις 16 Οκτωβρίου 2004 έως το κλείσιμο της ΕΡΤ, το καλοκαίρι του 2013, παρουσίαζε μια τηλεοπτική εκπομπή μουσικού χαρακτήρα, με τον τίτλο *[[Στην υγειά μας ρε παιδιά]]*, που μεταδιδόταν κάθε Σάββατο στις 22:10 από τη ΝΕΤ. Την περίοδο 2013-2017, η εκπομπή παρουσιαζόταν από το κανάλι Alpha. Από το 2017 έως και το 2021, η εκπομπή μεταδιδόταν από τον τηλεοπτικό σταθμό ΣΚΑΪ. Στην εκπομπή προσκαλούνταν τραγουδιστές, ηθοποιοί και άλλοι καλλιτέχνες, που παρουσίαζαν επιτυχίες τους, καθώς και διάφορα πολιτικά πρόσωπα. Στις 6 Μαΐου 2021, με ανάρτησή του στο Facebook, ο Σπύρος Παπαδόπουλος ανακοίνωσε το τέλος της εκπομπής.  

Έχει παρουσιάσει τα τηλεπαιχνίδια *Χρυσή κάρτα* (ΝΕΤ, 1992-1993), *Κόντρα πλακέ* (MEGA, 1996-1999), *[[Ποιος Θέλει Να Γίνει Εκατομμυριούχος|Ποιος θέλει να γίνει εκατομμυριούχος]]* (MEGA, 4 Οκτωβρίου 1999-28 Ιουνίου 2002), (ΝΕΤ και ΕΤ1, 4 Νοεμβρίου 2002-28 Μαΐου 2004) και *Τοις μετρητοίς* (ΝΕΤ, 2005-2007).

## Προσωπική ζωή
Ο Σπύρος Παπαδόπουλος ήταν παντρεμένος με την επίσης ηθοποιό Αθηνά Τσιλύρα, με την οποία χώρισαν το 2015.

## Φιλμογραφία

### Κινηματογράφος

## Θεατρικές Παραστάσεις

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


Κατηγορία:Έλληνες παρουσιαστές
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 01/2010
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Κατηγορία:Έλληνες κωμικοί
Αλεξάντερ Σταύρι Ντρενόβα

Ο **Αλεξάντερ Σταύρε Ντρενόβα** (αλβανικά: *Aleksandër Stavri Drenova*, 11 Απριλίου 1872 - 1947) ή αλλιώς **Ασντρένι** (αλβ: *Asdreni*) ήταν ένας από τους πιο γνωστούς Αλβανούς ποιητές. Ένα από τα περισσότερο αναγνωρίσιμα ποιήματά του είναι ο εθνικός ύμνος της Αλβανίας, *[[Hymni i Flamurit|Himni i Flamurit]] (Ύμνος στη σημαία)*.

## Βιογραφία
Γεννήθηκε στο χωριό Ντρενόβα κοντά στην Κορυτσά, και πήγαινε στο σχολείο του χωριού του. Ο πατέρας του πέθανε το 1885 όταν ήταν ακριβώς δεκατριών ετών. Την ίδια χρονιά, ο Ντρενόβα μετακόμισε στο Βουκουρέστι της Ρουμανίας, όπου επανασυνδέθηκε με τους αδελφούς του. Όσο βρισκόταν εκεί, εκτέθηκε στην επιρροή άλλων Αλβανών συγγραφέων και εθνικιστών που ζούσαν εξόριστοι στη Ρουμανία. Εργάστηκε ως συντάκτης της εβδομαδιαίας εφημερίδας *Sqipëtari* (*Ο Αλβανός*). Μετά από μια σύντομη επιστροφή στην Αλβανία το 1914, ο Ασντρένι επέστρεψε στη Ρουμανία και συνέχισε να δείχνει ενδιαφέρον για το αλβανικό εθνικό κίνημα. Επισκέφτηκε την Αλβανία πάλι το 1937, αλλά σύντομα επέστρεψε πάλι στη Ρουμανία, όπου έζησε το υπόλοιπο της ζωής του.

## Έργο
Το 1904, ο Ασντρένι δημόσιευσε την πρώτη συλλογή ενενήντα εννέα ποιημάτων του αποκαλούμενων *Rreze dielli* («Ηλιαχτίδες»), που αφιέρωσε στον Σκεντέρμπεη, τον εθνικό ήρωα των Αλβανών. Η δεύτερη συλλογή ενενήντα εννέα ποιημάτων του, *Ëndrra e lotë* («Όνειρα και δάκρυα») δημοσιεύθηκε το 1912 και αφιερώθηκε στη Βρετανίδα ανθρωπολόγο Edith Durham. Η τρίτη συλλογή του Ασντρένι, *Psallme murgu* («Ψαλμοί ενός καλόγερου»), δημοσιεύτηκε το 1930.
Το έργο του Ασντρένι είναι σημαντικό για τη λογοτεχνία της Αλβανίας, όσο και για τον απελευθερωτικό αγώνα των Αλβανών κατά των Τούρκων. Ο Ασντρένι άσκησε κριτική ενάντια των αστών και έπαιρνε το μέρος των φτωχών στρωμάτων του λαού του. Το έργο του ήταν αρχικά ρομαντικό, ενώ αργότερα εξελίχτηκε στον σοσιαλιστικό ρεαλισμό.

* *Rreze dielli* («Ηλιαχτίδες», 1904)
* *Ëndrra (dh)e lotë* («Όνειρα και δάκρυα», 1912)
* *Psallme murgu* («Ψαλμοί ενός καλόγερου», 1930)
* *Kambana e Krujës* («Η καμπάνα της Κρούγιας», 1937)

## Εξωτερικοί σύνδεσμοι
* Βιογραφία και Ποιήματα του Asdreni από τον Ρόμπερτ Έλσι.
* έργα του ποιητή (σε αλβανικά και αγγλικά)

Κατηγορία:Αλβανοί ποιητές
Ευρωπαϊκό Δημοκρατικό Κόμμα

μικρογραφία|260px|Το λογότυπο του κόμματος μέχρι το 2024
Το **Ευρωπαϊκό Δημοκρατικό Κόμμα** (**Ε.Δ.Κ.**) (αγγ. European Democratic Party, **EDP**) είναι κεντρώο ευρωπαϊκό πολιτικό κόμμα που υποστηρίζει την Ευρωπαϊκή ολοκλήρωση. Ιδρύθηκε το 2004. Πρόεδρος του κόμματος είναι ο Φρανσουά Μπαϊρού.

Το κόμμα συμπεριλαμβάνει 19 εθνικά κόμματα από 17 ευρωπαϊκές χώρες. Εκπροσωπείται στο Ευρωπαϊκό Κοινοβούλιο από 9 ευρωβουλευτές, οι οποίοι συμμετέχουν στην πολιτική ομάδα Ανανεώστε την Ευρώπη.

## Ιστορικό
Τον Απρίλιο του 2004, κατά τη διάρκεια συναντήσεων μεταξύ εκπροσώπων ορισμένων κομμάτων μελών του Ευρωπαϊκού Λαϊκού Κόμματος, με πρωτοβουλία του Φρανσουά Μπαϊρού, προέδρου της Ένωσης για τη Γαλλική Δημοκρατία, και του Φραντσέσκο Ρουτέλι, προέδρου του κόμματος Δημοκρατία και Ελευθερία - Η Μαργαρίτα, τέθηκαν τα θεμέλια για την οικοδόμηση ενός νέου ευρωπαϊκού κόμματος, σε αντίθεση με τον αυξανόμενο ευρωσκεπτικισμό.

Στις 17 Ιουνίου 2004, ο Μπαϊρού και ο Ρουτέλι ανακοίνωσαν, σε κοινή συνέντευξη Τύπου στο Ευρωπαϊκό Κοινοβούλιο, ότι θα ιδρύσουν ένα νέο ευρωπαϊκό κόμμα με πρότυπο το Δημοκρατικό Κόμμα των Ηνωμένων Πολιτειών.

Κατά τη Συντακτική Γενική Συνέλευση της 13ης Ιουλίου 2004, ο Ρομάνο Πρόντι, τότε απερχόμενος Πρόεδρος της Ευρωπαϊκής Επιτροπής, διορίστηκε επίτιμος πρόεδρος του κόμματος, ενώ ο Μπαϊρού και ο Ρουτέλι ανέλαβαν την προεδρία.

Στις 9 Δεκεμβρίου 2004 πραγματοποιήθηκε στις Βρυξέλλες το Ιδρυτικό Συνέδριο του Ευρωπαϊκού Δημοκρατικού Κόμματος.

Μετά τις ευρωεκλογές του 2004, το κόμμα σχημάτισε μια κοινή ευρωπαϊκή κοινοβουλευτική ομάδα με το Κόμμα Συμμαχίας Φιλελευθέρων και Δημοκρατών για την Ευρώπη που ονομαζόταν Συμμαχία Φιλελευθέρων και Δημοκρατών για την Ευρώπη (ALDE). Μετά τις ευρωεκλογές του 2009, οι βουλευτές του Δημοκρατία και Ελευθερία - Η Μαργαρίτα δεν προσχώρησαν στην Συμμαχία Φιλελευθέρων και Δημοκρατών για την Ευρώπη αλλά στην Προοδευτική Συμμαχία Σοσιαλιστών και Δημοκρατών.

## Μέλη

## Παραπομπές


## Εξωτερικοί σύνδεσμοι
*Επίσημος ιστότοπος

Κατηγορία:Πανευρωπαϊκά πολιτικά κόμματα
Κατηγορία:Πανευρωπαϊκά φιλελεύθερα κόμματα
Ωκεανίδες

Στην ελληνική μυθολογία με τη συλλογική ονομασία **Ωκεανίδες**, αποκαλούμενες και ως **Ωκεανίνες** ή **Ωκεανίτιδες** ή **Ωγενίδες**, αναφέρονται θαλάσσια μυθικά πλάσματα και γενικά ενάλιες Νύμφες, με μορφή παρθένου κατά το άνω ήμισυ και ιχθύος κατά το κάτω, όμοιες με τις γοργόνες και άλλοτε με δύο ουραία πτερύγια.

## Σύμφωνα με τη μυθολογία
Ο Όμηρος αναφέρει δύο Ωκεανίδες, την Ευρυνόμη, η οποία κατά τον Ησίοδο ήταν η μητέρα των Χαρίτων, και την Πέρση ή Περσηίδα (όπως την αναφέρει ο Ησίοδος), η οποία ήταν η σύζυγος του Τιτάνα Ήλιου και εξ αυτού μητέρα του Αιήτη και της Κίρκης  Γνωστή επίσης Ωκεανίδα ήταν και η Λευκίππη.

Στη *[[Θεογονία]]* του, ο Ησίοδος αναφέρει ότι ήταν 3.000, ωστόσο μνημονεύει μόνο σαράντα μία Ωκεανίδες ως κόρες του Τιτάνα Ωκεανού και της Τιτανίδας Τηθύος που έφθαναν τον αριθμό των 3.000 όσων ακριβώς και των ποταμίων θεοτήτων, τέκνα των αυτών γονέων.

Γενικά θεωρούνταν Νύμφες προστάτιδες των υδάτων, πολύ δε περισσότερο αφού αυτά αποτελούσαν και την κατοικία τους.

Από τις περιγραφές αυτών των μυθικών παραδόσεων εύκολα αντιληπτό είναι ότι οι Ωκεανίδες αποτελούσαν, τουλάχιστον για τους αρχαίους Έλληνες, ιδεατές ανθρωπόμορφες έννοιες των πηγών (ήμισυ κόρες) εκείνων που τα ύδατά τους μεταφέρονταν από τους ποταμούς (ίδιος αριθμός) στην ανοιχτή θάλασσα (αρχαίο Ωκεανό) (έτερον ήμισυ ιχθύς), καταλήγοντας σε απλή εκβολή (ένα ουραίο πτερύγιο) ή σε δέλτα (διπλό ουραίο πτερύγιο).

Οι παραδόσεις αυτές ανάγονται αμέσως μετά τον Κατακλυσμό του Δευκαλίωνα.

## Πηγές
* "Νεώτερον Εγκυκλοπαιδικόν Λεξικόν Ηλίου", τομ. 18ος, σελ. 877.
* "Ι. Κακριδή, Ελληνική Μυθολογία,Οι θεοί ", τομ. 2, σσ.15,26,28,84,288,289. Εκδοτική Αθηνών, 1986.

## Γενεαλογικό δένδρο
Ελληνικές θαλάσσιες θεότητες

## Μουσική
Στη μουσική, υπάρχει ένα συμφωνικό ποίημα που αναφέρεται στα υδάτινα πνεύματα της ελληνικής και σκανδιναβικής μυθολογίας. Πρόκειται για το συμφωνικό ποίημα του Jean Sibelius, με τίτλο "οι Ωκεανίδες".

* Sibelius The Oceanides conducted by Sir Antonio Pappano - London Symphony Orchestra

## Παραπομπές


## Εξωτερικοί σύνδεσμοι
*
Βρετανικά Νησιά

thumb|250px|Τα Βρετανικά νησιά στο χάρτη της Ευρώπης.

Τα **Βρετανικά Νησιά** είναι μια γεωγραφική και οικολογική περιγραφή για το αρχιπέλαγος νησιών βορειοδυτικά της ηπειρωτικής Ευρώπης, που περιλαμβάνει τη Μεγάλη Βρετανία, την Ιρλανδία, τη Νήσο Μαν, τα νησιά Σέτλαντ και πολλά άλλα μικρά νησιά. Οι νήσοι ήταν γνωστές στους Έλληνες κατά την αρχαιότητα, ως **Κασσιτερίδες Νήσοι**, λόγω των κοιτασμάτων κασσιτέρου, πολύτιμου υλικού κατά την εποχή του Χαλκού. Ο όρος δεν είναι συνώνυμος με τη Μεγάλη Βρετανία ή την Βρετανική Κοινοπολιτεία. 

Κατηγορία:Γεωγραφία του Ηνωμένου Βασιλείου
Κατηγορία:Γεωγραφία της Ιρλανδίας
Κατηγορία:Περιοχές της Ευρώπης
Φαλκονέρα

thumb|280px|Η νησίδα Φαλκονέρα (λήψη από τα βορειοανατολικά)

Η **Φαλκονέρα** ή κατά τους Έλληνες ναυτικούς **Γερακούλια**,**** είναι ακατοίκητη βραχονησίδα του Μυρτώου πελάγους στο νότιο Αιγαίο.

Η λέξη προέρχεται από την ιταλική *Falconeria*, δηλαδή γερακότοπος, κοινής σημασίας με το ελληνικό του όνομα (Γερακούλια). Απέχει 42 ναυτικά μίλια ΒΑ. από το ακρωτήριο Μαλέας και 25 μίλια Δ.-ΒΔ. από τη Μήλο. Θεωρείται σημαντικότατη για τη ναυσιπλοΐα, δεδομένου ότι βρίσκεται ακριβώς επί των διεθνών θαλάσσιων γραμμών Μαλέα-Σμύρνης και Πειραιά-Χανίων, αλλά και αρκετά επικίνδυνη (ιδίως για τα ιστιοφόρα "εν γαλήνη και άπνοια") εξαιτίας των ισχυρών ρευμάτων στη γύρω θαλάσσια περιοχή.

Στο ανατολικό άκρο της νησίδας, ονομαζόμενο *Παναγιά των ρευμάτων*, υπάρχει αυτόματος φάρος τύπου Δαλέν-Άγκα με φωτοβολία 23 μιλίων. Το 1941 οι γερμανικές δυνάμεις Κατοχής τον ανατίναξαν και συνέπεια υπήρξε ένα πλήθος ναυαγίων. Μετά την Απελευθέρωση, ο φάρος επισκευάσθηκε για την αποκατάσταση της λειτουργίας του.

Στις 8 Δεκεμβρίου 1966 σημειώθηκε στη θαλάσσια περιοχή της Φαλκονέρας το πολύνεκρο ναυάγιο του πορθμείου πλοίου «Ηράκλειον», με 273 θύματα. Είχε προηγηθεί μία 15ετία νωρίτερα, ξημερώματα της 6ης Οκτωβρίου 1951, η πρόσκρουση λόγω παρέκκλισης πορείας του ατμόπλοιου «Αδρίας» στη βραχονησίδα, με επιτυχή αποβίβαση σε απόκρημνο σημείο της, παρά τη σφοδρή κακοκαιρία, επιβατών και πληρώματος (υπήρξε πάντως αναφορά για μία απώλεια).

Ανήκει διοικητικά στο δήμο Σπετσών. Η Φαλκονέρα εντάσσεται στο πανευρωπαϊκό δίκτυο προστασίας της φύσης Natura 2000, υπό τον κωδικό A GR3000011 με τις δύο άλλες απομονωμένες νησίδες του Μυρτώου πελάγους, τη Βελοπούλα και τις Ανάνες Μήλου. 
## Παραπομπές


Κατηγορία:Νησιά του Αργοσαρωνικού
Κατηγορία:Βραχονησίδες του Αιγαίου
Κατηγορία:Ναυτική ιστορία
Διομήδης Κυριακός

Ο **Διομήδης Κυριάκος** (1811 - 1869) ήταν Έλληνας νομικός, πολιτικός και πρωθυπουργός της Ελλάδας.

## Βιογραφία
Γεννήθηκε στις Σπέτσες το 1811 και ήταν γιος του Αναστασίου Κυριακού. Καταγόταν από μεγάλη οικογένεια ναυτικών και αγωνιστών με αρβανίτικη καταγωγή. Σπούδασε νομική στην Πίζα και το Παρίσι. Ακολούθησε αρχικά σταδιοδρομία στον δικαστικό κλάδο και το 1835 έγινε εισαγγελέας πρωτοδικών.

Στη συνέχεια εκλέχτηκε πληρεξούσιος των Σπετσών το 1840 και το 1862 καθώς και επανειλημμένα βουλευτής. Όντας έγκριτος νομικός είχε σημαντική συμβολή στη σύνταξη του Συντάγματος του 1843. Το 1851 έγινε Καθηγητής του Συνταγματικού Δικαίου ενώ το 1863 όταν εκλέχθηκε στην Β΄ Εθνική Συνέλευση, υπήρξε μέλος της Επιτροπής Καταρτίσεως του νέου Συντάγματος. Το 1863 διορίστηκε Υπουργός Εκκλησιαστικών και Δημοσίας Εκπαιδεύσεως στη νέα κυβέρνηση  και διετέλεσε περίπου για ένα μήνα, από 27 Μαρτίου 1863 μέχρι 19 Απριλίου 1863, πρωθυπουργός της χώρας (Κυβέρνηση Διομήδη Κυριακού 1863), παραιτούμενος λόγω αδυναμίας επιβολής στους στρατιωτικούς  (οξυμένα πολιτικά πάθη θα οδηγούσαν στην εμφύλια σύγκρουση των Ιουνιανών δύο μήνες αργότερα). Επίσης είχε διατελέσει πρόεδρος της Βουλής.

Παιδιά του ήταν ο Νικόλαος Διομήδης και ο Αναστάσιος Διομήδης Κυριακός και εγγονός του ο Αλέξανδρος Διομήδης. Έγραψε επίσης ιστορικά και νομικά βιβλία.

Απεβίωσε στις 20 Ιουνίου 1869 στη Νάπολη.

## Παραπομπές


Κατηγορία:Έλληνες νομικοί
Κατηγορία:Πρωθυπουργοί της Ελλάδας
Κατηγορία:Έλληνες υπουργοί Εκκλησιαστικών
Κατηγορία:Βουλευτές Σπετσών
Κατηγορία:Έλληνες υπουργοί Εκκλησιαστικών και Δημοσίας Εκπαιδεύσεως
Κατηγορία:Έλληνες πληρεξούσιοι
Κατηγορία:Έλληνες συγγραφείς του 19ου αιώνα
Κατηγορία:Αρβανίτες
Διομηδης
Κατηγορία:Καθηγητές νομικής Αθηνών
Ισοβαρής γραμμή

Γενικά (στον πληθυντικό) **Ισοβαρείς γραμμές** ονομάζονται οι δημιουργούμενες και φερόμενες στο Μετεωρολογικό χάρτη ευθείες και καμπύλες που προκύπτουν  από τη γραμμική ένωση των τόπων εκείνων οι οποίοι έχουν την ίδια ατμοσφαιρική πίεση κατά την ίδια στιγμή.

Ο τρόπος αυτός, της γραμμικής σύνδεσης των τόπων, θεωρείται ο καλύτερος για τη γρήγορη εικόνα της κατανομής της βαρομετρικής πίεσης και της έκτασης αυτής εκ μέρους των Μετεωρολόγων. Επίσης, από τη μελέτη της μορφής των ισοβαρών γραμμών, μπορούν να προκύψουν αριθμητικές τιμές για την οριζόντια βαροβαθμίδα, το ρυθμό δηλαδή της μεταβολής της πίεσης κατά την οριζόντια διεύθυνση. Με τη σειρά της η βαροβαθμίδα αυτή χρησιμοποιείται για τον υπολογισμό της δύναμης βαροβαθμίδας και του ανέμου βαροβαθμίδας, που τελικά επιτρέπουν την εξαγωγή συμπερασμάτων για τις μετατοπίσεις αερίων μαζών στην οριζόντια διεύθυνση.

Με μικρή διαφορά αυτών των γραμμών είναι οι Ισαλλοβαρείς γραμμές.

Οι ισοβαρείς και οι ισαλλοβαρείς γραμμές στον μετεωρολογικό χάρτη παρουσιάζονται ως ευθύγραμμες, καμπύλες ή σχηματίζουν τελείως κλειστά συστήματα (κυκλικά, ελλειψοειδή ή ωοειδή), ονομαζόμενα ισοβαρικά συστήματα ή ισαλλοβαρικά συστήματα.

## Δείτε επίσης
Ατμοσφαιρική πίεση και Βαρομετρική τάση

Κατηγορία:Μετεωρολογία
Ισαλλοβαρής γραμμή

Γενικά (στο πληθυντικό) **Ισαλλοβαρείς γραμμές** ονομάζονται οι δημιουργούμενες και φερόμενες στο Μετεωρολογικό χάρτη,  από τη γραμμική ένωση των βαρομετρικών σταθμών εκείνων οι οποίοι παρουσιάζουν (έχουν καταγράψει) την ίδια μεταβολή της  ατμοσφαιρικής πίεσης κατά την ίδια περίοδο, τη λεγόμενη βαρομετρική τάση.

Ο τρόπος αυτός, της γραμμικής σύνδεσης των βαρομετρικών σταθμών, θεωρείται ο καλύτερος για τη γρήγορη εικόνα της μεταβολής της βαρομετρικής πίεσης και της έκτασης αυτής εκ μέρους των Μετεωρολόγων.

Με μικρή διαφορά αυτών των γραμμών είναι οι Ισοβαρείς γραμμές

Οι ισοβαρείς και οι ισαλλοβαρείς γραμμές στο μετεωρολογικό χάρτη παρουσιάζονται ως ευθύγραμμες, καμπύλες ή κατά το συνηθέστερο σχηματίζουν τελείως κλειστά συστήματα (κυκλικά, ελλειψοειδή ή ωοειδή) ονομαζόμενα ισοβαρικά συστήματα ή ισαλλοβαρικά συστήματα

## Δείτε επίσης
* Ατμοσφαιρική πίεση, 
* Βαρομετρική τάση και 
* Ισοβαρείς γραμμές

Κατηγορία:Μετεωρολογία
Ο ροζ γάτος

***Ο ροζ γάτος*** είναι ο τίτλος μιας ελληνικής κωμικής κινηματογραφικής ταινίας του 1985, σε σενάριο Νάσου Γριμάνη και σκηνοθεσία Γιάννη Χαρτοματζίδη.

## Πλοκή
Ο φιλόλογος Αρχιμήδης Μαντούβαλος (Σωτήρης Μουστάκας) και ο γυμναστής Πάνος Χριστόπουλος (Πάνος Μιχαλόπουλος) συγκατοικούν και εργάζονται στο ίδιο λύκειο. Ο πρώτος συντηρητικός και ντροπαλός, ο δεύτερος μοντέρνος και άνετος, ξέρει να χαίρεται τη ζωή. Ο Πάνος προσπαθεί να παρασύρει τον Αρχιμήδη στο ρυθμό της δικής του ζωής, αλλά αυτός μένει αμετάθετος στον τρόπο ζωής του. Μόνο την ημέρα, όμως, γιατί το βράδυ υπνοβατεί και, σαν να 'ναι κάποιος άλλος, κάνει έξαλλη ζωή. Έτσι, μη γνωρίζοντας τι κάνει τα βράδια, μπερδεύεται σε τρελές και κωμικές καταστάσεις.

## Διανομή

## Παραγωγή
Πρόκειται για την πρώτη εμφάνιση της Βάνας Μπάρμπα στον κινηματογράφο. 

## Παραπομπές


## Εξωτερικοί σύνδεσμοι
*''Ο Ροζ Γάτος'' στο cine.gr
*''Ο ρόζ γάτος'' στο Allmovies.gr

Κατηγορία:Ελληνικές ταινίες της δεκαετίας 1980
Κατηγορία:Ταινίες του 1985
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Γιάννη Χαρτοματζίδη
Κατηγορία:Ταινίες με μουσική σύνθεση Γιώργου Θεοδοσιάδη
Κατηγορία:Ταινίες γυρισμένες στην Ελλάδα
Κατηγορία:Ταινίες σε παραγωγή Γιώργου Καραγιάννη

Κατηγορία:Ταινίες γυρισμένες στην Αθήνα
Μπαρ (μονάδα μέτρησης)

Το **μπαρ** (διεθν: **bar**· ελληνιστί: **βάρο(ν)**) είναι μονάδα μέτρησης πίεσης που ισοδυναμεί με 105 Pa. Αντιστοιχεί με 750 mmHg (χιλιοστομέτρων υδραργυρικής στήλης) δηλαδή περίπου στην ατμοσφαιρική πίεση στην επιφάνεια της θάλασσας. Παρενθετικά, η ατμοσφαιρική πίεση ορίζεται ως η πίεση που εξασκεί κατακόρυφη στήλη υδραργύρου ύψους 760 χιλιοστομέτρων (mm) ή 29,92΄΄ (ίντσες) σε γεωγραφικό πλάτος 45° και υπό θερμοκρασία ίση προς τη θερμοκρασία πήξης του ύδατος. Η μέση ατμοσφαιρική πίεση στη στάθμη της θάλασσας (μέση στάθμη) είναι 1013 **mbar** (**μίλιμπαρ** ή **χιλιοστόβαρο**), όπου mbar είναι υπομονάδα του μπαρ. Σήμερα το mbar χρησιμοποιείται ως μονάδα μέτρησης της ατμοσφαιρικής πίεσης και έχει αντικαταστήσει το χιλιοστόμετρο υδραργυρικής στήλης (mmHg) ή την ίντσα υδραργυρικής στήλης. 
## Ισοδυναμία με άλλες μονάδες πίεσης
*1 bar &asymp; 750 mmHg (χιλιοστόμετρα υδραργυρικής στήλης)
*1 bar &asymp; 29,53 ίντσες Hg (ίντσες υδραργυρικής στήλης)
*1 mbar = 100 Pa = 1 hPa (εκατοπασκάλ)
*1 μbar = 0.1 Pa
Το μπαρ, ως μονάδα εισήχθη για πρώτη φορά από τον Νορβηγό μετεωρολόγο Βίλχελμ Μπιέρκνες, ο οποίος θεωρείται ιδρυτής της σύγχρονης μετεωρολογίας και μεθοδολογίας πρόγνωσης του καιρού. Αυτός μαθηματικά όρισε το μπαρ ως ένα megadyne ανά τετραγωνικό εκατοστόμετρο.[1] 

Κατηγορία:Μετεωρολογία
Κατηγορία:Μονάδες πίεσης
Κατηγορία:Μονάδες που δεν ανήκουν στο SI
Βαροβαθμίδα

**Βαροβαθμίδα** ή *Βαροβαθμίς* ονομάζεται η μεταβολή της ατμοσφαιρικής πίεσης (καθέτου διευθύνσεως επί των ισοβαρών) στη μονάδα της γεωγραφικής απόστασης, που είναι η μία μοίρα. Όταν η **βαροβαθμίδα** μεταξύ δύο παρακείμενων τόπων έχει τιμή ίση προς το μηδέν, τότε μεταξύ των δύο αυτών τόπων επικρατεί άπνοια, δηλαδή ο αέρας παραμένει οριζόντια ακίνητος, και άνεμοι δεν παρατηρούνται.

## Δύναμη βαροβαθμίδας
Η τιμή της βαροβαθμίδας μεταξύ δύο τόπων ισούται με τη διαφορά πίεσης των τόπων αυτών δια της μεταξύ των απόστασης. Η απόσταση στη προκειμένη περίπτωση μετράται σε γεωγραφικές μοίρες. Η βαροβαθμίδα θεωρείται διάνυσμα με διεύθυνση κάθετη στις ισοβαρείς καμπύλες και φορά από τις υψηλότερες προς τις χαμηλότερες ατμοσφαιρικές πιέσεις.

Βαροβαθμίδες της τάξεως (τιμής) 1mb/1&deg; προξενούν ανέμους ασθενείς, ενώ της τάξεως 4 έως 5mb/1&deg; προξενούν ανέμους θυελλώδεις.

* Όσο μεγαλύτερη η διαφορά ατμοσφαιρικής πίεσης και μικρότερη η απόσταση μεταξύ δύο τόπων τόσο σφοδρότεροι θα είναι οι άνεμοι που θα ακολουθήσουν.

Συνεπώς η γνώση της βαροβαθμίδας, πάντα μεταξύ δύο τόπων, προσδιορίζει εμπειρικά και τη δύναμη των ανέμων που θα παρατηρηθούν στο χαμηλότερης ατμοσφαιρικής πίεσης τόπο, με διεύθυνση από εκείνη του έτερου τόπου.

## Σημείωση
Η βαροβαθμίδα αυτή δεν θα πρέπει να συγχέεται με τη κατακόρυφη βαροβαθμίδα

## Δείτε επίσης
*  Ατμοσφαιρική πίεση
*  Βαρομετρική τάση
*  Βαρομετρική μονάδα
*  Βαρόμετρο

## Εξωτερικοί σύνδεσμοι

Κατηγορία:Μετεωρολογία
Βαρόμετρο

thumb|right|200px|Μεταλλικό βαρόμετρο πλοίου.

Το **βαρόμετρο** είναι ειδικό όργανο μέτρησης της ατμοσφαιρικής πίεσης (ή βαρομετρικής πίεσης). 

Η βαρομετρική πίεση αποτελεί ίσως το σημαντικότερο μετεωρολογικό στοιχείο απ΄ όλα εκείνα που περιλαμβάνονται στη μετεωρολογική παρατήρηση και μάλιστα αυτό που μπορεί και να μετρηθεί ακριβέστερα. Συνεπώς τα όργανα αυτά πρέπει να είναι όργανα ακριβείας.

Για το λόγο αυτό και προς διευκόλυνση του ελέγχου των βαρομετρικών ενδείξεων υφίσταται στις κεντρικές Μετεωρολογικές Υπηρεσίες ή σε μετεωρολογικά κλιμάκια **πρότυπα βαρόμετρα**. Περί αυτών μπορούν οι ναυτιλλόμενοι να ζητήσουν πληροφορίες από τις κατά τόπους Λιμενικές Αρχές ή απ΄ ευθείας από την Κεντρική ή Εθνική Μετεωρολογική Υπηρεσία. Ο τακτικός έλεγχος των βαρομέτρων των πλοίων συνίσταται σε σύγκριση των ενδείξεων αυτών με την ταυτόχρονη ένδειξη των προτύπων. Η ταυτόχρονη αυτή ανάγνωση γίνεται εφόσον η βαρομετρική πίεση δεν παρουσιάζει ταχεία μεταβολή αφενός, και αφετέρου εφόσον το βαρόμετρο του πλοίου δεν παρουσιάζει το φαινόμενο ταλάντωσης που προκαλείται από την άντληση του υδραργύρου.

Σε λιμένες που παρατηρούνται μεγάλες ανυψώσεις και πτώσεις της επιφάνειας της θάλασσας, λόγω παλίρροιας οι συγκρίσεις των ενδείξεων βαρομέτρων πλοίου και ξηράς θα πρέπει να γίνονται κατά το μέσον της παλίρροιας, διαφορετικά θα πρέπει να γίνεται διόρθωση , δια της διαφοράς της ΜΣΘ (Μέσης στάθμης της θάλασσας) και του ύψους της πλήμμης ή της ρηχίας κατά τη στιγμή της σύγκρισης. Η διαφορά αυτή για την οποία και θα πρέπει να γίνει διόρθωση είναι της τάξεως των **0,3 mb/3 m.**.

## Είδη
Τα βαρόμετρα διακρίνονται σε *υδραργυρικά*, *μεταλλικά*, *αυτογραφικά* (βαρογράφος). Κυριότερα είδη αυτών είναι τα:

* Υδραργυρικό βαρόμετρο,
* Μεταλλικό βαρόμετρο ή Ανηροειδές βαρόμετρο,
* Υψομετρικό βαρόμετρο,
* Βαρογράφος και
* Μικροβαρογράφος

## Δείτε επίσης

* Κανόνας Γκόλντ
* Αναγωγές βαρομετρικών ενδείξεων

Κατηγορία:Μετεωρολογικά όργανα
Βαγγέλης Περπινιάδης

Ο **Βαγγέλης Περπινιάδης** (Νίκαια Αττικής, 1 Σεπτεμβρίου 1927 - Χαϊδάρι, 12 Μαΐου 2003) ήταν Έλληνας λαϊκός τραγουδιστής, συνθέτης και μπουζουξής.

## Βιογραφία
Γεννήθηκε στη Νίκαια το 1927 - πατέρας του ήταν ο γνωστός ρεμπέτης Στελλάκης Περπινιάδης. Άρχισε να ψέλνει από μικρός στην Οσία Ξένη της Νίκαιας, θέλοντας να ακολουθήσει τον ιερατικό κλάδο, μάλιστα ανέφερε σε συνέντευξη του ότι χειροτονήθηκε και ιερέας  , όμως γρήγορα τον κέρδισε το τραγούδι. Μαθητής ακόμα άρχισε να παίζει μπουζούκι και να τραγουδά. Το 1947 πρωτοεμφανίστηκε στη συναυλία ταλέντων του Μίμη Τραϊφόρου, ερμηνεύοντας δυο τραγούδια της Σοφίας Βέμπο. Η πρώτη του ηχογράφηση, το 1953, ήταν το τραγούδι "Σουρουπώνει" του Κώστα Καπλάνη, όπου τραγούδησε σαν δεύτερη φωνή κοντά στην Άννα Χρυσάφη. Το πρώτο δικό του τραγούδι που ηχογράφησε ήταν το "Κλάψτε με φίλοι κλάψτε με", τρία χρόνια αργότερα.

Η μεγάλη του επιτυχία ήρθε το 1960 με "Τα νέα της Αλεξάντρας", τραγούδι που ακούγεται μέχρι και τις μέρες μας. Το 1963 άρχισε τραγουδά με τη Ρία Νόρμα, με την οποία έκαναν έναν από τα δημοφιλέστερα ντουέτα της εποχής. Το 1966 τραγούδησαν έντεχνες συνθέσεις του Χρήστου Λεοντή, απ' τις οποίες έγιναν επιτυχία τα τραγούδια "Που να χωρέσει τ' όνειρο" και "Θα 'ρθει το βράδυ βροχερό".

Εκτός από τα παραπάνω ο Βαγγέλης Περπινιάδης τραγούδησε συνθέσεις δικές του (απ' τις οποίες έγιναν πιο γνωστές τραγούδια όπως "Θέλεις να πεθάνω", "Ένας κούκλος και μια κούκλα", "Γύρισε κοντά μου") αλλά και του Απόστολου Καλδάρα ("Γιατί γλυκιά μου κλαις", "Ανεβαίνω σκαλοπάτια"), του Γιώργου Κατσαρού, του Μπάμπη Μπακάλη. Ερμήνευσε επίσης σε επανεκτέλεση πολλά τραγούδια των Βαμβακάρη, Τσιτσάνη, Χιώτη και άλλων. 

Ο Βαγγέλης Περπινιάδης εμφανίστηκε σε πολλές ταινίες του ελληνικού κινηματογράφου ως τραγουδιστής, ερμηνεύοντας πάρα πολλές επιτυχίες του. Σε μερικές ταινίες, μάλιστα, συμμετείχε και ως ηθοποιός. 

Άρχισε να παίζει ζωντανά από μικρή ηλικία, αρχικά στο μαγαζί του πατέρα του. Συνήθιζε να τραγουδά σε πανηγύρια, σε όλη την Ελλάδα, ενώ συνέχισε τις ζωντανές εμφανίσεις μέχρι λίγο πριν το τέλος της ζωής του. Τραγούδησε επίσης στο εξωτερικό για την ομογένεια.

Το 2001 κυκλοφόρησε η αυτοβιογραφία του *Πριν το Τέλος* από τις εκδόσεις Προσκήνιο.

Πέθανε στις 12 Μαΐου του 2003 από καρκίνο και τάφηκε στο Γ΄ Νεκροταφείο.

## Φιλμογραφία
### Ως ηθοποιός

## Πηγές
* Βιογραφία από τον Πάνο Γεραμάνη.

Κατηγορία:Λαϊκοί τραγουδιστές
Κατηγορία:Έλληνες τραγουδοποιοί
Κατηγορία:Έλληνες μπουζουκτσήδες
Ίππαλος ο Κυβερνήτης

[thumb|300px|Ο Ίππαλος αναφέρεται ονομαστικά στον [Περίπλους της Ερυθράς Θαλάσσης|Περίπλου της Ερυθράς Θαλάσσης ως ο πρώτος που ανακάλυψε την διαδρομή από την Ερυθρά θάλασσα προς την Ινδική χερσόνησο μέσω του Ινδικού ωκεανού]]
Ο **Ίππαλος ο Κυβερνήτης** ήταν αρχαίος Έλληνας θαλασσοπόρος, γεωγράφος, χαρτογράφος και μετεωρολόγος του 1ου π.Χ. αιώνα. Τον αναφέρουν οι Στράβων, Κλαύδιος Πτολεμαίος και Πλίνιος.

Επιγραφές του 78 π.Χ. που αναφέρουν τον Καλλίμαχο  επιστράτηγο της Θηβαΐδας με τον ίδιο τίτλο και επί της Ερυθράς καθορίζουν και τους χρόνους που έδρασε ο Ίππαλος ως πολύ σημαντική προσωπικότητα στην εποχή του. Φαίνεται ότι είχε αναλάβει πολλά ταξίδια μεταξύ Αιγύπτου, Ερυθράς, Αραβίας και Ινδιών με πολύ ενδιαφέρουσες χαρτογραφήσεις, γεωγραφικές και μετεωρολογικές παρατηρήσεις ιδιαίτερα στον Ινδικό ωκεανό.

Είναι ο πρώτος που παρατήρησε και ανακάλυψε τη διεύθυνση των περιοδικών ανέμων του Ινδικού ωκεανού (των Μουσώνων) που πνέουν το μισό χρόνο με κατεύθυνση από ΝΔ. προς ΒΑ. και κατά το έτερο ήμισυ από ΒΑ. προς ΝΔ. Εξ αυτού του γεγονότος οι άνεμοι αυτοί και πρωτονομάσθηκαν «Ιππάλιοι άνεμοι». Επίσης σ΄ αυτόν οφείλεται το άνοιγμα (ξεκίνημα) νέας θαλάσσιας εμπορικής οδού Αιγύπτου-Ινδιών, από τις ακτές της Αραβίας απ΄ ευθείας Ινδία διότι είναι ο πρώτος που τόλμησε να πλεύσει ανοικτά τον ωκεανό στηριζόμενος στις παρατηρήσεις του, αντί να ακολουθήσει τη μέχρι τότε ακολουθούμενη Ακτοπλοΐα. Έτσι τα πλοία άρχισαν να ακολουθούν τη δική του και πρώτη ωκεανοπλοΐα ακολουθώντας τους Μουσώνες  πλέοντα ταχύτερα και ασφαλέστερα.

Ο Πτολεμαίος αναφέρει ένα μεγάλο πέλαγος του Ινδικού ωκεανού ως Ιππάλιο πέλαγος.

Ο Ίππαλος επίσης χαρτογράφησε με σχετική ακρίβεια τις ακτές και τις θέσεις όλων των εμπορικών λιμένων της Ερυθράς, της εποχής του, και αναφέρεται ονομαστικά στον Περίπλου της Ερυθράς Θαλάσσης ως ο πρώτος που ανακάλυψε την διαδρομή από την Ερυθρά θάλασσα προς την Ινδική χερσόνησο μέσω του Ινδικού ωκεανού .

## Παραπομπές


## Πηγές
* Στράβων «Γεωγραφικά» Β΄ 118, ΙΖ΄ 798.
* Plinius: Naturalis historia VI 104, 172.
* Berger: Geschichte der wissenschaftlichen Erdkunde der Griechen – «Ερυθρά θάλασσα» VI
* Cary, M.- Warminghton, H.:  The Ancient Explorers  1929.
* Fabricius: Der Periplus des Erythr. Meeres.

Κατηγορία:Αρχαίοι Έλληνες μετεωρολόγοι
Κατηγορία:Αρχαίοι Έλληνες θαλασσοπόροι
Κατηγορία:Αρχαίοι Έλληνες χαρτογράφοι
Κατηγορία:Αρχαίοι Έλληνες γεωγράφοι
Ερνέστ Εμπράρ

Ο **Ερνέστ Εμπράρ** (Ernest Hébrard) (1875 – 1933) ήταν Γάλλος αρχιτέκτονας, αρχαιολόγος και πολεοδόμος. Είναι περισσότερο γνωστός για τα σχέδια που εκπόνησε για την ανοικοδόμηση της Θεσσαλονίκης μετά τη μεγάλη πυρκαγιά του 1917 στην οποία ένα μεγάλο μέρος της πόλης καταστράφηκε. 

Αρχικά εργάστηκε στην Ιταλία όπου και τιμήθηκε με το "Μεγάλο Βραβείο Ρώμης" για τις εκεί εργασίες του ανάδειξης του ρωμαϊκού μνημειακού πλούτου.  Στον Α' Παγκόσμιο Πόλεμο ήταν μέλος της γαλλικής αποστολής στην κατεχόμενη τότε, από την Αντάντ, Ελλάδα. Κατά την εγκατάστασή του στη Θεσσαλονίκη ασχολήθηκε αρχικά με την αποτύπωση των ρωμαϊκών μνημείων της πόλης.

Αμέσως μετά τη μεγάλη πυρκαγιά, που σημειώθηκε το Σάββατο 18 Αυγούστου (ν. ημ.) του 1917, με απόφαση της τότε κυβέρνησης Βενιζέλου ανέλαβε την πολεοδομική αναμόρφωση της πόλης επικεφαλής ειδικής για το σκοπό αυτό επιτροπής.
Λίγους μήνες μετά, το 1918, διορίστηκε από την ελληνική κυβέρνηση καθηγητής της αρχιτεκτονικής στο Εθνικό Μετσόβειο Πολυτεχνείο, καθώς και μέλος του Ανώτατου Τεχνικού Συμβουλίου και αργότερα, το 1927, σύμβουλος του Υπουργείου Παιδείας, όταν εκπόνησε ιδιαίτερη μελέτη για την πανεπιστημιούπολη της Θεσσαλονίκης.

Ο Ερνέστ Εμπράρ επέστρεψε στο Παρίσι το 1930 για λόγους υγείας όπου πέθανε τρία μόλις χρόνια μετά, το 1933, σε ηλικία 58 ετών.

## Ανοικοδόμηση Θεσσαλονίκης
Η κυβέρνηση του Ελευθέριου Βενιζέλου απαγόρευσε την ανοικοδόμηση της πόλης μέχρι να εγκριθεί ένα σύγχρονο σχέδιο πόλης. Με απόφαση του τότε υπουργού συγκοινωνιών Αλέξανδρου Παπαναστασίου, ιδρύθηκε η «*Διεθνής Επιτροπή Νέου Σχεδίου Θεσσαλονίκης*» με πρόεδρο τον Ερνέστ Εμπράρ, για την εκπόνηση ρυμοτομικού σχεδίου. Ο Εμπράρ με τη βοήθεια των Άγγλων αρχιτεκτόνων E. Mawson και J. Pleyber και των Ελλήνων αρχιτεκτόνων Α. Γκίνη, Αριστοτέλη Ζάχου και Κωνσταντίνου Κιτσίκη, συνέλαβε και ανέπτυξε ένα σχέδιο που έγινε γνωστό ως *[[Σχέδιο Εμπράρ]]* και το οποίο παραδόθηκε στη *Γενική Διοίκηση Μακεδονίας* στις 29 Ιουνίου 1918. Το σχέδιο δεν εφαρμόστηκε πλήρως, διότι υπέστη πολλές μεταβολές μετά από πιέσεις μεγαλοϊδιοκτητών. Ήταν, όμως, μια μεγάλη βελτίωση στην προγενέστερη οικιστική κατάσταση της πόλης και της έδωσε μια σύγχρονη Ευρωπαϊκή ρυμοτομία και όψη.

## Άλλα εγχειρήματα
Ο Εμπράρ συμμετείχε επίσης και σε άλλα εγχειρήματα, όπως η ανοικοδόμηση της Καζαμπλάνκα στο Μαρόκο και του παλατιού του Διοκλητιανού στο Σπάλατο της σημερινής Κροατίας, καθώς και ο σχεδιασμός διάφορων πόλεων στη Γαλλική Ινδοκίνα.

## Παραπομπές


## Εξωτερικοί σύνδεσμοι
* 

Κατηγορία:Γάλλοι αρχιτέκτονες
Κατηγορία:Πολεοδόμοι
Όρσον Σκοτ Καρντ

Ο **Όρσον Σκοτ Καρντ** (Orson Scott Card, 24 Αυγούστου 1951) είναι Αμερικανός συγγραφέας, περισσότερο γνωστός για τα έργα του επιστημονικής φαντασίας. 

Γεννήθηκε στις 24 Αυγούστου 1951 στο Ρίτσλαντ (Richland) της πολιτείας Ουάσινγκτον. 

Το πιο γνωστό του έργο είναι "Το παιχνίδι του Έντερ". Έχει γράψει μεγάλο αριθμό βιβλίων, μερικά από τα οποία είναι
*8 βιβλία από το 1978-1893, με πιο χαρακτηριστικό το "The Worthing Chronicle" (διορθωμένη επανέκδοση των *Hot Sleep* και *Capitol*)
*5 βιβλία της σειράς του Έντερ, αρχίζοντας το 1985 με "Το παιχνίδι του Έντερ" (Ender's Game)
*4 βιβλία της σειράς "η Σκιά του Έντερ", αρχίζοντας το 1999
*9 βιβλία της σειράς "Οι ιστορίες του Άλβιν Μέϊκερ"

## Παραπομπές


Κατηγορία:Αμερικανοί συγγραφείς επιστημονικής φαντασίας
Κατηγορία:Αμερικανοί μυθιστοριογράφοι
Κατηγορία:Αμερικανοί σεναριογράφοι
Κατηγορία:Συγγραφείς παιδικής και νεανικής λογοτεχνίας
Κέρος Κυκλάδων

Η **Κέρος** είναι νησί των Κυκλάδων, το οποίο βρίσκεται νοτιοανατολικά της Νάξου, νότια του Κουφονησίου (2 ν.μ.) και βορειοδυτικά της Αμοργού με ιδιαίτερο αρχαιολογικό ενδιαφέρον. Ορεινή, άγονη, χωρίς πηγές πόσιμου νερού και χωρίς δυνατότητες εύκολης πρόσβασης, διαθέτει ως κυριότερο πέτρωμα το μάρμαρο και μάλιστα το λευκό και λεπτόκοκκο επικρατεί των άλλων. Η επιφάνειά της εκτιμάται στα 15,042 τ.χλμ. ενώ έχει μήκος ακτών 27 χιλιόμετρα. 

Κατά τον Μεσαίωνα η Κέρος χρησιμοποιήθηκε ως ορμητήριο πειρατών ενώ στα νεότερα χρόνια και ως το 1952 αποτελούσε ιδιοκτησία της μονής της Παναγίας Χοζοβιώτισσας της Αμοργού και εν συνεχεία περιήλθε στη Γεωργική Υπηρεσία. Τμήματα της έκτασής της δημοπρατούνται ως κτηνοτροφικοί κλήροι σε τακτά χρονικά διαστήματα σε βοσκούς. Σήμερα ανήκει στην Αμοργό και από το 1992 είναι κηρυγμένος αρχαιολογικός χώρος. Μαζί με το Κουφονήσι, την Ηρακλειά και τη Σχοινούσα λόγω της ποικιλία των μεσογειακών οικοσυστημάτων που τα χαρακτηρίζουν, τη σημασία που έχουν για τα μεταναστευτικά πουλιά και ενδημικά είδη καθώς και για τη πλούσια θαλάσσια ζωή έχει χαρακτηριστεί ως βιότοπος CORINE. Η Κέρος από το 1968 είναι ακατοίκητη. 

## Ιστορία
Η Κέρος στην αρχαιότητα ονομαζόταν *Κάρος, Κέρεια* ή *Κερία*, με την πρώτη αναφορά του ονόματός του να γίνεται το 425 π.X. σε μια επιγραφή με τα ονόματα των φορολογουμένων συμμάχων της Αθηναϊκής δημοκρατίας. 

Στα δυτικά του νησιού και στην τοποθεσία Κάβος Δασκαλιού έχει εντοπιστεί πλήθος αρχαιολογικών ευρημάτων που χρονολογούνται από την εποχή του Κυκλαδικού πολιτισμού, μεταξύ αυτών και πολλά κυκλαδικά ειδώλια, κάτι που κάνει τους ερευνητές να υποθέτουν ότι στο νησί υπήρχε κατά την Πρωτοκυκλαδική εποχή λατρευτικό κέντρο παρόμοιας εμβέλειας με το Ιερό του Απόλλωνος στη Δήλο στα κλασικά χρόνια. Σημαντικά θεωρούνται ο "Αρπιστής" και "ο Αυλητής" που εκτίθενται στο Εθνικό Αρχαιολογικό Μουσείο της Αθήνας καθώς και το επιβλητικό ειδώλιο (ύψους 1,40 μ.) της "Μεγάλης Μητέρας".  

Στην απέναντι νησίδα Δασκαλιό έχει εντοπιστεί εκτεταμένος οχυρωμένος οικισμός της ίδιας εποχής. Λόγω του πολιτιστικού της πλούτου αυτού έχει λεηλατηθεί επανειλημμένα κατά το παρελθόν από λαθρανασκαφείς αρχαιοκάπηλους. Από εκεί προέρχεται ο λεγόμενος «Θησαυρός της Κέρου», παλαιότερα στην συλλογή Ερλενμαγερ και σήμερα, το μεγαλύτερο τμήμα του, στο Μουσείο Κυκλαδικής Τέχνης. Συστηματικές ανασκαφές διενεργήθηκαν από την Αρχαιολογική Υπηρεσία το 1963, το 1967. Ευρήματα από την Κέρο εκτίθενται στο Μουσείο της Νάξου. 

## Εξωτερικοί σύνδεσμοι
* Δορυφορική φωτογραφία της Κέρου από το Google Maps
*"Το αίνιγμα της Κέρου και οι ειδικοί αποθέτες της" 
*Τα μυστικά της Κέρου  από τον ιστότοπο του Μουσείου Κυκλαδικής Τέχνης

## Παραπομπές
Πολύαιγος Κιμώλου

μικρογραφία|δεξιά|200px|Η θέση της Πολυαίγου στις ΝΔ. Κυκλάδες.
[μικρογραφία|δεξιά|250px|Χάρτης της Πολυαίγου, με σημειωμένες τις [Ισοϋψής|ισοϋψείς των 200 μ. και 300 μ.]]
Η **Πολύαιγος** ή **Υπόληβος** ή **Πόληβος** είναι νησί των Δυτικών Κυκλάδων. Βρίσκεται μόλις 1,1 ναυτικά μίλια νοτιοανατολικά της Κιμώλου, 3,8 νμ ανατολικά της Μήλου, 8,8 νμ νοτιοδυτικά της Σίφνου και 11,5 νμ βορειοδυτικά της Φολεγάνδρου. Έχει έκταση περίπου 18,146 τ.χλμ. και με την απογραφή του 2001 εμφανιζόταν ακατοίκητο. Hαπογραφή του 2011 ενέγραψε 2 κάτοικους, ένα ζεύγος κτηνοτρόφων. Από τον Ιούνιο του 2025 δεν υφίσταται πλέον μόνιμος κάτοικος πάνω στο νησί. Παλαιότερα, το 1951, είχε 14 κατοίκους ενώ ακόμη παλαιότερα αναφέρεται ότι κατοικούσαν εκεί 170 άτομα. Χρησιμοποιείται κυρίως ως βοσκότοπος κάτι που δικαιολογεί και το όνομα «Πολύαιγος», από το «πολλές αίγες», δηλαδή «πολλές κατσίκες». Το «Κληροδότημα Ιωάννου Σταύρου Λογοθέτη Ιερού Ναού Οδηγήτριας Κιμώλου» είναι ο μεγαλύτερος ιδιοκτήτης του νησιού κατέχοντας περίπου το 90% των εκτάσεων.

Από το 1898 υπάρχει στο νησί φάρος, στο ακρωτήρι Μάσκουλα, σε ύψος 138 μέτρων, στη θέση «36.774912, 24.659589», στην ανατολική πλευρά του νησιού. Στο βορειοδυτικό τμήμα του νησιού υπάρχουν ερείπια της Μονής Κοιμήσεως της Θεοτόκου, ο ναός της οποίας ήταν βασιλική με τρούλο, που είχε ιδρυθεί το 1622. Ανθρώπινη δραστηριότητα είναι επίσης προφανής από δυο λατομεία στο ίδιο τμήμα όπου γινόταν εξόρυξη τραχείτη, χρησιμοποιούμενου για μυλόπετρες.

Η Ελλάδα έχει περιλάβει την Πολύαιγο στο πρόγραμμα Natura 2000 της Ευρωπαϊκής Ένωσης, θεωρώντας την σημαντικό βιότοπο ανενόχλητο από την ανθρώπινη παρουσία και έχει κηρυχθεί Ζώνη Ειδικής Προστασίας για το είδος: Μαυροπετρίτης (*Falco eleonorae)*. Στο νησί γεννά τα μικρά της η μεσογειακή φώκια Μονάχους Μονάχους.

## Γεωγραφία
Η επιφάνεια της Πολύαιγου εκτιμάται περίπου στα 18 τ.χλμ. ενώ έχει μήκος ακτών 27 χλμ. Στο νησί, το οποίο αποτελείται κυρίως από ηφαιστειακά πετρώματα όπως οι γειτονικές Κίμωλος και Μήλος, υπάρχουν λόφοι με ύψος από 320 έως 350 μέτρα. Στο δυτικό μέρος του νησιού βρίσκεται το Μανωλονήσι ή «του Μανώλη το νησί» και στο νότιο οι νησίδες Καλόγεροι. Παραλίες του νησιού είναι η παραλία της Παναγιάς, το πάνω Μερσίνι ή Μυρσίνι, το κάτω Μερσίνι ή Μυρσίνι και η παραλία της Άμμουρας (ή παραλία του Φάρου).

## Παραπομπές


## Εξωτερικοί σύνδεσμοι
*faroi.com: Ο πέτρινος παραδοσιακός φάρος στη Πολύαιγο Κιμώλου
*Οικολογική οργάνωση Mom
*Πληροφορίες για την Πολύαιγο από το Ίδρυμα Μείζονος Ελληνισμού 
*Νήσος Πολύαιγος από τον ιστότοπο του Δήμου Κιμώλου

Κατηγορία:Κυκλάδες
Κατηγορία:Κίμωλος
Κατηγορία:Χωριά της περιφερειακής ενότητας Μήλου
Ρήνεια

Η **Ρήνεια** είναι κυκλαδίτικο νησί του Αιγαίου Πελάγους. Βρίσκεται πλησίον της Μυκόνου ενώ η έκτασή της είναι 13,904 τ.χλμ. Το μήκος των ακτών της φτάνει τα 43 χιλιόμετρα. Η Ρήνεια σήμερα είναι ακατοίκητη και ανήκει στον Δήμο Μυκόνου.

## Ιστορία
Η Ρήνεια έχει ίχνη κατοίκησης από την 5η χιλιετία π.Χ. Στα ιστορικά χρόνια το νησί βρέθηκε στη σκιά της γειτονικής Δήλου. Το 530 π.Χ. ο τύραννος Πολυκράτης της Σάμου κατέλαβε το νησί και το αφιέρωσε στο ιερό του Απόλλωνα της Δήλου. Το γεγονός αυτό αποτελεί και την πρώτη ιστορική αναφορά που διαθέτουμε για τη Ρήνεια. Όταν οι Αθηναίοι επέβαλαν την κάθαρση στο νησί της Δήλου, κατά τα πρώτα χρόνια του Πελοποννησιακού πολέμου και αποφάσισαν να μην γεννιέται και να μην πεθαίνει κανείς στο ιερό νησί, η Ρήνεια μετατράπηκε σε απέραντη νεκρόπολη. Παράλληλα στο νησί λειτουργούσε και θεραπευτήριο στο οποίο κατέληγαν οι βαριά άρρωστοι που δεν επιτρεπόταν πλέον να παραμένουν στη Δήλο. Μετά την παρακμή της Δήλου η Ρήνεια εγκαταλείφθηκε. Στα σύγχρονα χρόνια το νησί χρησιμοποιείται ως τόπος βοσκής κοπαδιών από το γειτονικό νησί της Μυκόνου και πολλοί τουρίστες επισκέπτονται τις ακτές του, με ιδιωτικό σκάφος.

## Εικόνες

Αρχείο:Map of Delos and Rineia islands - Spon Jacob - 1678.jpg|Χάρτης των νήσων Δήλος και Ρήνεια - Spon Jacob - 1678
Αρχείο:Rineia.jpg|Παραλία του Λυγιά - 2023


## Παραπομπές


## Εξωτερικοί σύνδεσμοι
*Πολιτιστική Πύλη του Αρχιπελάγους του Αιγαίου 

Κατηγορία:Κυκλάδες
Κατηγορία:Μύκονος
Κατηγορία:Ελληνικές βραχονησίδες
Ψέριμος

Η **Ψέριμος**, γνωστή και ως **Κάπαρη**, είναι ελληνικό νησί του νοτίου  Αιγαίου, του συμπλέγματος Δωδεκανήσων. 

Είναι ένα από τα μικρότερα νησιά των Δωδεκανήσων και ανήκει διοικητικά στη γειτονική Κάλυμνο. Το όνομα Κάπαρη σχετίζεται με αρωματικό φυτό που αφθονεί στο νησί. Η Ψέριμος έχει περίπου 30 μόνιμους κατοίκους και βασικές τουριστικές υποδομές για τους καλοκαιρινούς επισκέπτες. Το βόρειο τμήμα της λέγεται «Άκρα Βασιλική» και το νότιο «Άκρα Ρούσσα».

## Γεωγραφικά στοιχεία
Η Ψέριμος βρίσκεται βόρεια της Κω και νοτιοανατολικά της Καλύμνου. Η επιφάνεια του νησιού είναι 14,6 τετραγωνικά χιλιόμετρα με μέγιστο υψόμετρο 268 μέτρα. Το νησί έχει πολλούς χαμηλούς λόφους και μικρές κοιλάδες με άφθονα ελαιόδεντρα. Το βόρειο άκρο του νησιού ονομάζεται «Άκρα Βασιλική», ενώ το νοτιότερο άκρο «Άκρα Ρούσσα». Μεταξύ των παραπάνω επί της ανατολικής πλευράς του νησιού σχηματίζεται κόλπωση, όπου ο όρμος Βασιλική. Στη δυτική ακτή βρίσκεται ο όρμος Ψερίμου στο μυχό του οποίου υπάρχει το ομώνυμο χωριό. Περίπου 2 μίλια βορειότερα του όρμου Ψερίμου είναι το βορειοδυτικό άκρο της νησιού που λέγεται Άκρα Κοράκι (ή Ακρωτήριο Κοράκι), από το οποίο σε απόσταση 6 στάδια νοτιοδυτικά βρίσκεται η βραχονησίδα Πλάτη ή Πλατύ.

Η κύρια ασχολία των κατοίκων της Ψερίμου είναι η αλιεία και η κτηνοτροφία. Ακτοπλοϊκή σύνδεση υπάρχει τόσο με το νησί της Καλύμνου όσο και με την Κω, η απόσταση από τον λιμένα της οποίας είναι 7,3 ναυτικά μίλια.

Στην Ψέριμο υπάρχει δημοτική κατασκήνωση 5 στρεμμάτων, που φιλοξενεί εκεί ομάδες Προσκόπων από όλη την Ελλάδα και εξωτερικό, ενώ λειτουργεί και δημοτικό σχολείο.

## Ιστορικά στοιχεία
Το νησί περιλαμβανόταν στις «νήσους τε Καλύδνας» που μνημονεύονται στον "Νεών Κατάλογο" του Ομήρου μαζί με τις υπόλοιπες νησίδες στην περιφέρεια της Καλύμνου. Η νησίδα αναφέρεται από τον Πλίνιο (Naturalis Historia V 36,134) ως Pserema ανάμεσα στα νησιά του Κεραμεικού κόλπου. Η ονομασία  *Ψήριμος*, διασώθηκε στη χαμένη σήμερα επιγραφή που είδε το 1888 ο Γουίλιαμ Ρότζερ Πάτον στην εκκλησία του χωριού του νησιού: « εν κάποις εν Ψηρίμω... ». Στην επιγραφή αναφέρονται μεταξύ άλλων άρχοντες της Κω (μονάρχοι, γερηφόρος, πρήγιστος και ιεροποιοί), γεγονός που δείχνει την εξάρτηση της νησίδας από την Κω στον 3ο αι., όπου χρονολογείται η επιγραφή.

## Διοικητικά στοιχεία
Σύμφωνα με το σχέδιο Καλλικράτης υπάγεται στον δήμο Καλυμνίων της Περιφερειακής Ενότητας Καλύμνου και σύμφωνα με την απογραφή του 2011 έχει πληθυσμό 80 κατοίκους. Ως οικισμός είναι αναγνωρισμένος από το 1948, κατά την ενσωμάτωση της Δωδεκανήσου.

## Παραπομπές


## Εξωτερικοί σύνδεσμοι

* Official website of Municipality of Kalymnos  
* Ψέριμος από τον ιστότοπο Λιμενικό Ταμείο Καλύμνου
* Ψέριμος  από τον ιστότοπο http://www.golden-greece.gr

Κατηγορία:Δωδεκάνησα
Κατηγορία:Κάλυμνος
Κατηγορία:Χωριά της περιφερειακής ενότητας Καλύμνου
Προώθηση Πωλήσεων

Η **προώθηση πωλήσεων** συνίσταται σε ενέργειες που αφορούν την βραχυχρόνια (κυρίως) αύξηση των πωλήσεων. Τέτοιου είδους ενέργειες έχουν ως σκοπό να τονώσουν την ζήτηση ενός προϊόντος ή μίας υπηρεσίας για ένα συγκεκριμένο χρονικό διάστημα.

Ως εργαλείο ανήκει στο μίγμα προβολής και επικοινωνίας του μίγματος μάρκετινγκ (Promotion Mix) και αποτελεί πολύ σημαντική και ευρέως διαδεδομένη πρακτική σε όλους τους κλάδους επιχειρηματικών δραστηριοτήτων.

## Εργαλεία / Μέσα προώθησης πωλήσεων

Πολύ γνωστά εργαλεία προώθησης πωλήσεων αποτελούν μεταξύ άλλων και τα παρακάτω:
* Κουπόνια (π.χ. εκπτωτικά, συγκέντρωση ενός αριθμού για δωρεάν χρήση / αγορα, κ.α.)
* Εκπτώσεις
* Δείγματα, δωρεάν δοκιμή προϊόντος - υπηρεσίας
* Ειδικές προβολές (σταντ, κ.α.), παρουσιάσεις, κλπ.
* Προωθητικό υλικό όπως διαφημιστικά και λοιπά δώρα (δώρα που περιέχουν το λογότυπο της εταιρίας, χρήσιμα ή συμπληρωματικά αντικείμενα σχετικά με το προϊόν)

Τα παραπάνω εργαλεία προώθησης μπορούν να ενσωματωθούν σε διάφορα κανάλια διανομής και έτσι να προκύψουν παραπάνω συνδυασμοί (π.χ. όσον αφορά τα δείγματα μπορούμε να έχουμε τους εξής συνδυασμούς: δωρεάν δείγματα σε περιοδικά αλλά και μέσω χειροδιανομής ή τοποθέτησης σε κεντρικά σημεία, όσον αφορά τις παρουσιάσεις μπορεί αυτές να είναι μέσα σε ένα κατάστημα λιανικής πώλησης ή σε ειδικό συνεδριακό χώρο με την χρήση προσκλήσεων πελατών, κ.ο.κ.)

Κατηγορία:Μάρκετινγκ
Νέα Αγγλία

thumb|Το εξώφυλλο του βιβλίου του Τζον Σμιθ, όπου εμφανίζεται για πρώτη φορά ο όρος ''New England''

Η **Νέα Αγγλία** () είναι βορειοανατολική περιοχή των Ηνωμένων Πολιτειών. Ονομάστηκε έτσι από τον Τζoν Σμιθ, Άγγλο εξερευνητή και αρχηγό της αποικίας του Τζέιμσταουν, της πρώτης επιτυχημένης αγγλικής αποικίας στη βόρεια Αμερική, ο οποίος εξερεύνησε την περιοχή και εξέδωσε το 1616 βιβλίο, με τίτλο *Μια Περιγραφή της Νέας Αγγλίας* *(A Description of New England)*.

Οι πρώτες ευρωπαϊκές αποικίες στην περιοχή ιδρύθηκαν από Άγγλους τον 17ο αιώνα, στη σημερινή Μασαχουσέτη, με πρώτη την Αποικία του Πλίμουθ, η οποία ιδρύθηκε το 1620 από τους λεγόμενους Πίλγκριμς. Ακολούθησε η ίδρυση της Αποικίας του Κόλπου της Μασαχουσέτης, το 1630, με πρώτη πόλη τη Βοστώνη.

## Πολιτείες
Η Νέα Αγγλία αποτελείται σήμερα από τις εξής έξι Πολιτείες των ΗΠΑ:

* Κοννέκτικατ (Connecticut) - 3,608,298 κ.
* Μέιν (Maine) - 1,363,582 κ.
* Μασσαχουσέττη (Massachusetts) - 7,033,469 κ.
* Νέο Χάμσαϊρ (New Hampshire) - 1,379,089 κ.
* Ρόουντ Άιλαντ (Rhode Island) - 1,098,163 κ.
* Βερμόντ (Vermont) - 643,503 κ.

## Εικόνες

Image:Stamford Skyline 2018.png|Κοννέκτικατ
Image:Cape Neddick Light, 3.jpg|Μέιν
Image:Worcester Memorial Auditorium, MA.jpg|Μασσαχουσέττη
Image:Jackson, covered bridge, NH, White Mountains.jpg|Νιου Χάμσαϊρ
Image:Masonic_Temple,_Providence_RI.jpg|Ρόουντ Άιλαντ
Image:FirstCongChurchTownshend.JPG|Βερμόντ


## Παραπομπές


Κατηγορία:Γεωγραφία των Ηνωμένων Πολιτειών
Λέβιθα

Τα **Λέβιθα** είναι ένα νησί του Αιγαίου στα Δωδεκάνησα.

## Γεωγραφία - Ιστορία
Τα Λέβιθα βρίσκονται στον θαλάσσιο χώρο μεταξύ Δωδεκανήσων και Κυκλάδων. Απέχει 8 ναυτικά μίλια από την Αμοργό και 6 ναυτικά μίλια από την Κίναρο. Η επιφάνεια του νησιού είναι 9,121 τετραγωνικά χιλιόμετρα και έχει μήκος ακτών 34 χιλιόμετρα. Ο πληθυσμός της ήταν 8 κάτοικοι σύμφωνα με την απογραφή του 2001, ενώ σε αυτή του 2011 το νησί εμφανίζεται ακατοίκητο. Το νησί κατοικείται από μία μόνο οικογένεια (Οικογένεια Καμπόσου, Πατμιακής καταγωγής) που συντηρεί τους οικισμούς του, εκτρέφει ζώα και λειτουργεί ταβέρνα για τα θαλάσσια σκάφη που προσαράζουν στους όρμους του νησιού. Διοικητικά υπάγεται στον Δήμο Λέρου αν και για αιώνες ανήκε στο περιουσιολόγιο της Ιεράς Μονής Αγίου Ιωάννη του Θεολόγου της Πάτμου. Έχει έντονα δαντελωτές ακτές στις οποίες σχηματίζονται βαθείς κόλποι, που μοιάζουν με μικρά φιορδ. Οι κολπίσκοι του νησιού παρέχουν ασφαλές αγκυροβόλιο σε διερχόμενα πλοιάρια.

Η Λέβιθα διαθέτει έναν μικρό οικισμό που βρίσκεται σχεδόν στο κέντρο του νησιού. Οι λιγοστοί κάτοικοι της συντηρούν κάποιους χώρους διαμονής και εστιάσης καθώς το νησί δέχεται ολιγομελείς ομάδες τουριστών κατά τους καλοκαιρινούς μήνες. Συνδέεται ακτοπλοϊκώς με την Πάτμο, μία φορά την εβδομάδα. 

Η Λέβιθα είναι ενταγμένη στο Δίκτυο Natura 2000 μαζί με την βόρεια Αμοργό και την νησίδα Κίναρο. Είναι επίσης μία από τις σημαντικές περιοχές για την προστασία των πουλιών και έχει ενταχθεί στις δράσεις για την προστασία του Μαυροπετρίτη και του Αιγαιόγλαρου.

Μετά το 15ο αιώνα, η Λέβιθα αναδείχθηκε σε προσκυνηματικό τόπο των θρησκειών του Αιγαίου χώρου.

Τον Οκτώβριο του 1943 έγινε μάχη μεταξύ Νεοζηλανδών καταδρομέων των βρετανικών στρατευμάτων της Λέρου με τους  Γερμανούς του φυλακίου της Λέβιθας.

## Παραπομπές


## Εξωτερικοί σύνδεσμοι

* Ταξίδι στα Λέβιθα και Κίναρο από το https://www.youtube.com
* Η μάχη για τη Λέβιθα από το https://tolmwnnika.blogspot.gr
* Λέβιθα, ο δράκος του Αλί Κόκ Μπάμπα και το κοιμώμενο ρήγμα  από τον ιστότοπο Γεωδίφης 

Κατηγορία:Δωδεκάνησα
Κατηγορία:Λέρος
Μοίρα (ναυτική)

**Ναυτική μοίρα** ονομάζεται ομάδα πολεμικών πλοίων της αυτής κατηγορίας που συμπλέουν σε στολοδρομία. Το αντίστοιχο στην αγγλική γλώσσα «Ντιβίζιον» ή «Squadron». 

## Γενικά
Συνήθως κάθε ναυτική μοίρα αποτελείται από 4 πλοία και κατά το μάλλον δυνατόν του αυτού τύπου πλοίων που διοικείται από ανώτερο ή ανώτατο αξιωματικό Πλοίαρχο ή αρχιπλοίαρχο, ή Υποναύαρχο, που επιβαίνει της **μοιραρχίδας**, του πλοίου έδρας του ναυτικού μοιράρχου και επί του κυρίου ιστού του οποίου φέρεται το ειδικό διακριτικό σήμα.

Δύο ή περισσότερες μοίρες συγκροτούν στόλο, ενώ κάθε μοίρα υποδιαιρείται σε δύο «υπομοίρες».

## Διάκριση
Παλαιότερα οι ναυτικές μοίρες διακρίνονται σε τρεις βασικές κατηγορίες τις:
# **Τακτικές**: λέγονται εκείνες με τις οποίες συγκροτείται μόνιμα ένας στόλος
# **Έκτακτες**: λέγονται εκείνες που σχηματίζονται κατά τις πολεμικές περιόδους,  κυρίως για κάλυψη έκτακτης ανάγκης με επαύξηση της δύναμης ενός στόλου και
# **Ανεξάρτητες**: λέγονται εκείνες που δεν υπάγονται σε στόλο και κινούνται για κάλυψη περιορισμένων αναγκών, π.χ. περιπολίες, αναγνωρίσεις, νηοψίες, ή κάλυψη ειδικών αποστολών. Τέτοιες μπορεί να υπάρχουν επίσης μόνιμες και έκτακτες.

Πολλές φορές η λέξη Μοίρα χρησιμοποιήθηκε και χρησιμοποιείται εσφαλμένα αντί των όρων στόλος ή «ομάδα» ή «δύναμη» οι οποίες όμως υποδηλώνουν συγκρότηση πλοίων πολλών κατηγοριών που τελούν υπό διοίκηση ενός αρχηγού συγκεκριμένης αποστολής. Τέτοια λανθασμένη χρήση ήταν η παλαιότερη έκφραση "μοίρα γυμνασίων".

## Σύγχρονοι όροι
Σήμερα στο Ελληνικό Πολεμικό Ναυτικό χρησιμοποιείται ευρύτατα και ο όρος "στολίσκος" για σκάφη της αυτής κατηγορίας π.χ. Πυραυλακάτων, τορπιλακάτων, ναρκαλιευτικών κλπ. ή Διοίκηση Μοίρας π.χ. Αντιτορπιλικών, (ΔΜΑ/1, ΔΜΑ/2, ΔΜΑ/3 κλπ), ή των ταχυπλόων σκαφών π.χ. **Σ**(τολίσκος) **ΤΑ**(χυπλόων) **Σ**(καφών) ΣΤΑΣ/1, ΣΤΑΣ/2 κλπ.

Κατηγορία:Πολεμικό ναυτικό
Κατηγορία:Ναυτική τακτική
Συν

Το **συν** μπορεί να είναι ένα από τα ακόλουθα:

* Συν (σύμβολο): Το σύμβολο της πρόσθεσης (+)
* Πρόσημο: Το θετικό πρόσημο
* Συνασπισμός της Αριστεράς, των Κινημάτων και της Οικολογίας (Ακρωνύμιο σε κεφαλαία ΣΥΝ), ελληνικό πολιτικό κόμμα